open-index/open-wikipedia-markdown huggingface dataset:
Colonia

**Colonia** o **Coloña**(en alemán: *Köln* ) es una ciá d'Alemaña, la cuarta mas grandi el pais al atrás de Berlín, Amburgu i Múnich i la mayol el estau federau de Renania del Norti-Westfalia (anque la capital es Düsseldorf). Hue hundá nel añu 38 e. C. comu *Oppidum Ubiorum* (Ciá de los Ubios), hue posteriolmenti declará colonia romana con el nombri de *Colonia Claudia Ara Agrippinensium* en alusión a la emperatris Agripina, esposa del emperaol Claudio i mairi de Nerón.

Colonia s'assitia en vera el riu Rin. Duranti el Sacru Empériu Romanu Germánicu, hue residencia el Arçobispu de Colonia, unu los prencipalis cargus eclesiásticus d'entoncis. La su univelsiá es una de las mas antiguas d'Uropa

## Atijus p'ahuera
Carl Friedrich Gauss

**Johann Carl Friedrich Gauss** (30 d'abril de 1777 – 23 de hebreru de 1855, s. XIX), hue un matemáticu, astrónomu i físicu alemán que contribuyó senificativamenti en albondus campus, encluia la teoria de númerus, el análisis matemáticu, la geometría diferencial, la geodesia, el manetismu i la ótica. Considerau "el préncipi las matemáticas" i "el matemáticu más grandi dendi la antigüeá", Gauss á teniu una enfluéncia notabli en albondu campus de la matemática i de la céncia, i es considerau unu los matemáticus que más enfluéncia á teniu ena estória. Hue de los primerus en estendel el concetu de divisibiliá a algotrus conjuntus.

## Referencias
Cosovu

**Cosovu** (*Kosova* o *Kosovë* en albanés, *Косово* o *Косово и Метохија*, **Kosovo** o *Kosovo i Metohija* en serbiu) es una region enos Balcanis.

Sérbia consiera que Cosovu es una província autónoma endretu el su propiu territoriu, en cumplimientu de la Resolucion 1244 del Conseju de Segurancia las Nacionis Unias. Sin embalgu, el gobielnu serbiu nu entelvieni diretamenti ena almenistracion desti territoriu dendi 1999, ya que al finalizal la Guerra de Cosovu la su almenistración queó en manus la Misión d'Almenistración Provisional las Nacionis Unias en Cosovu i de la OTAN.

El gobielnu provisional de Cosovu declaró unilateralmenti la su endepéndencia de Sérbia el 17 hebreru de 2008 con el apoyu d'Estaus Unius i parti de la Union Uropea creandu-se la Repúbrica de Cosovu. Sérbia, Rússia, España i algotrus paisis nu acetarun esti hechu unilateral ni reconocin a la Repúbrica de Cosovu comu estau soberanu. Ogañu, la comuniá internacional s'alcuentra deviia entri los paisis que án reconociu oficialmenti la endepéndencia de Cosovu, los que nu la reconocin i los que án declarau la su neutralidá o las sus esperanças duna volución positiva enos acontecimientus.
## Atijus
Zoologia

La **Zoologia** (del griegu «Ζωο» zoon = "animal", i «λογος», logos = "estudiu") es la disciplina biológica que s'encarga del estudiu de los animalis. La zoologia comu céncia escomençó con el filósofu Aristóteli.

## Atijus
Perpiñán

**Perpiñán** (oficialmenti i en francés *Perpignan*, en catalán *Perpinyà*), ciá del sulesti de Fráncia, capital del departamentu de los Pirineus Orientalis, ena región de Languedoc-Rosellón i estórica capital del condalgu del Rosellón. Tinía 118.221 abitantis en 2007, lo que la convielti ena trigésima ciá de Fráncia pol puebración i ena tercera de la región de Languedoc-Rosellón al atrás de Montpellier i Nimes.

## Atijus
Etiopia

**Etiopia**, oficialmenti la **Repúbrica Democrática Federal d'Etiopia** (amáricu ኢትዮጵያ, *Itəyop'əya*), antiguamenti conocia comu Abisinia o Arta Æthiopía, es un pais assitiau nel Cuernu d'África. Es el tercel pais mas pueblau el continenti al atrás  de Nigeria i Egitu.Hazi arrayu al norti con Eritrea, al noresti con Yibuti, al esti con Somália, al sul con Quenia i al oesti con Sudán i Sudán del Sul.

Únicu entri los paisis africanus, Etiopia nunca á siu colonizá, manteniendu la su endependéncia duranti tola Repartición d'África, ecetu por un periu de cincu añus (1936-1941), quandu estuvu baju la ocupación italiana. Es tamién la segundera nación mas antigua el mundu en adotal el cristianismu comu religión oficial endispués d'Arménia. Amás, Etiopía hue miembru la Socieá de Nacionis, firmó la Declaración de las Nacionis Unias en 1942, hundó la sei la ONU en África, hue unu de los 51 miembrus originalis de las Nacionis Unias i es unu de los miembrus hundaolis de la antigua OUA i atual UA. La su capital i ciá mas grandi i pueblá es Addis Abeba.

## Atijus
Turín

**Turín** (*Torino* en italianu, *Turin* en piamontés) es una ciá assitiá nel noroesti d'Italia, capital de la província omónima. El monicípiu tien 908.842 abitantis, i la su area urbana cuenta con 2.200.000 abitantis.

## Referencias


## Atijus

* Pagina oficial
Phong Nha-Ke Bang

El **parqui nacional de Phong Nha-Ke Bang** (oficialmenti en vietnamanu: Vườn quốc gia Phong Nha-Kẻ Bàng) es un parqui nacional assitiau nel términu monicipal de Bố Trạch i una pequeña parti e Minh Hoa, ena Província e Quảng Bình, Bac Trung Bo (Vietnam), 50 km from Đồng Hới. 

## Estória i caraterísticas
Decrarau Parqui Nacional en 2001, Phong Nha-Ke Bang son el úrtimu representanti dun ecosistema llamau tabras fluvialis, holmás polas crecias los rius enos sus tramus meyus, favorecius pol fenómenus de semiendorreismu i pola farta e desnivelis.

La superfici el parqui es de 85754 etárias. Cuenta con unus umealis holmaus a partil de la confluencia el Bo Trach i el su afluenti Minh Hoa, i es unu los ecosistemas acuáticus mas emportantis d'Vietnam ebiu a la fauna i frora que abitan en ella. Tamién es emportanti pol el gran númeru d'avis migratorias que pasan pola zona, cumu los ánais i los ánsaris.

## Atijus
Nepal

La **Repúbrica Federal Democrática de Nepal** (en nepalí: संघीय लोकतान्त्रिक गणतन्त्र नेपाल ) es un país sin salía al mari d'Ásia meridional. Geográficamenti s'alcuentra assitiau nel Imalaya, arrodeau pol norti pola Repúbrica Populal China i nel sul pola Índia. S'alcuentra separau del Réinu de Bután pol estau indiu de Sikkim.


Kathmandu-Taleju-08-Palast-2013-gje.jpg|Kathmandu
Budhanilkantha-Vishnu-48-Priester-2007-gje.jpg|Budhanilkantha
Bhaktapur-Vakupati Mandir-08-Lingams-2013-gje.jpg|Bhaktapur
Patan-Palast-Mul Chowk-16-2015-gje.jpg|Patan
Dingboche to Pangboche-04-Traeger-2007-gje.jpg|Himalaya
Lobuche to Gorak Shep-38-Pass-Traegerin-2007-gje.jpg|Himalaya
Mustang-Tangbe to Chhusang-38-Pferdejunge-2015-gje.jpg|Mustang
Changu Narayan-Skulptur-56-Unkraut jaeten-2014-gje.jpg|Changu Narayan


## Atijus

## Huentis
Bután

El **Réinu de Bután** o de **Bhután** (en dzongkha: འབྲུག་ རྒྱལ་ཁབ་, transliterau *Dru Gäkhap* o *Brug rGyal-Khab* en sistema Wylie; *Kingdom of Bhutan* en ingrés) es una nación montañosa assitiá nel sul d'Ásia, nel tramu oriental de la cordillera del Himalaya entri La Índia (estau de Sikkim, que le separa de Nepal) i China (región del Tíbet), i la su capital es Timbu. El nombri local del país, འབྲུག་ཡུལ་, *Druk Yul*, senifica "la tierra del dragón de truenus", debiu a qu'en las crencias localis los truenus son el soniu de dragonis rugientis.

## Atijus p'ahuera
Victor Hugo

**Victor-Marie Hugo** (Besançon, Fráncia, 26 de hebreru de 1802 – París, 22 de mayu de 1885) hue un pueta, dramaturgu i novelista, considerau pol muchus el mas emportanti los escrebioris románticus en francés.

La su obra es mu variá: novelas, poesias, obras de teatru en versu i en prosa, discursus políticus ena Asamblea Nacional, i una abundanti correspondencia. El conjuntu de lo que á perdurau del su escrebieru (angunas cartas pressonalis huerun destruias voluntariamenti polos sus ejecutoris testamentarius Paul Meurice i Auguste Vacquerie) hue pubricau ena editorial de Jean-Jacques Pauvert i cuenta con casi quarenta millonis de carateris. Hue un escrebiol mu prolíficu. Se levantaba a las 3 la madrugá en vranu pa escrebil i a las 5 en inviernu, hata el mediodia, a vecis hata de pie. 

## Atijus
Stephen Hawking

**Stephen William Hawking** (Oxford, 8 jeneru de 1942 - Cambridge, 14 marçu de 2018) hue un físicu, cosmólogu i divulgaol centíficu británicu.

Hue biembru dela Real Sociedá de Londri, de l'Academia Pontificia delas Cencias i de l'Academia Nacional de Cencias d'Estaus Uníus. Hue titulal dela Cátedra Lucasiana de Matemáticas (*Lucasian Chair of Mathematics*) dela Nuversidá de Cambridge ata la su jubilación en 2009. Entri las munchas destincionis que l'án síu concedías, Hawking á siu onrau con doci doctoraus honoris causa i á siu galardonau cona Ordin del Imperiu Británicu (grado BCE) en 1982, con el Premiu Préncipi d'Asturias dela Concordia en 1989 i cona Medalla Copley en 2006.

## Huentis
Ganaeria

La **ganaería** es una ativiá económica d'origin mu antiguu que consisti ena criança d'animalis pa el su aprovechamientu. Dependiendu de la especii ganaera, se otienin divelsus produtus derivaus, comu la carni, la lechi, los güevus, los cuerus, la lana i la miel, entri algotrus.

Los ganaus mas emportantis en númeru a nivel mundial son los relacionaus cona ganaeria bovina, la ovina i la porcina. Sin embargu, en angunas regionis del praneta algotrus tipus de ganau tienin mayol emportancia, comu el caprinu i el equinu, comu assín tamién la cunicultura, l'avicultura i l'apicultura.

La ganaeria está mu atijá cona agricurtura, ya qu'en una granja ambas puein realizal-se. Nestus casus el ganau apolta el estiércol, qu'es gastau como abonu, i los curtivus apoltan el alimentu pa los animalis.
Filosofia

La **filosofia** (del latín *philosophĭa*, i esti del griegu antiguu φιλοσοφία, "amol pola sabiduria") es el estudiu duna varieá de problemas hundamentalis al tentu de cuestionis comu la esistencia, el conocimientu, la verdá, la moral, la belleça, la menti i el luengaji. La filosofia es destinta d'algotras maneras d'abordal estus problemas (comu el misticismu i la mitologia) pol su métodu críticu i generalmenti sistemáticu, assín comu pol el su énfasis enos argumentus racionalis.
Benito Mussolini

**Benito Amilcare Andrea Mussolini** ( 29 de júliu de 1883- 28 d'abril de 1945) hue políticu, un melital i un ditaol italianu dendi 1922 hata 1943 i posteriolmenti presienti la Repúbrica Social Italiana hata el su derrocamientu en 1945 nel trascursu la Segundera Guerra Mundial.

## Via

Tuvu nacéncia dentru duna família obrera d'esquerdas. En 1900 entró nel Partiu Socialista, llegandu a sel unu los sus dirigentis, siendu diretol el diariu del partiu, *Avanti*. En 1914 apoyó la entrá d'Itália ena I guerra Mundial, i hundó el diariu ultranacionalista *Il Popolo d’Italia*, polo que hue espulsau del su partiu. En 1919 organiçó el movimientu fascista i hue elegiu diputau enas elecionis de 1921. proclamandu la necesiá dun estau autoritariu, i con el apoyu de los terratenientis i los grandis endustrialis, escomençó una campaña de violencia a la escontra las organiçacionis de gochas. El 28 d'otubri 1922 organiça la *Marcha sobri Roma*, i endispués d'estu, el rei Victor Manuel III le encarga holmal gobielnu. Dendi el poel transholmó la estrutura liberal del país, en un estau totalitariu, basau nel cultu a la personaliá i la eliminación de rivalis pulíticus. Escomençó una política emperialista que llevó a la envasión d'Etiopia en 1934. Apoyó a los sublevaus ena Guerra Cevil española. Al escomençal la II Guerra Mundial se mantuvu neutral, peru los dessitus d'Adolf Hitler le hizierun entral ena guerra con Alemaña. En 1943 hue derrocau por un golpi d'estau apoyau pol rei. Liberau polos nazis, estableció una repúbrica nel norti d'Itália, ena zona ocupá polos nazis. Ententó uyil anti los dessitus de los aliaus, pero hue descubiertu por guerrillerus antifascistas que lo ejecutarun el 28 d'abril de 1945.
Nowy Dwór Królewski

**Nowy Dwór Królewski** (en polacu [*nowy dwur krulewski*]) es una localiá polaca. Cuenta con una puebración de aprosimadamenti 177 (2015) abitantis. Está assitiá nel Voivodatu de Cuyavia i Pomerania.

Esta villa hue hundá nel sigru XII, mas concretamenti nel añu 1398.
Arabia Saudita

El **Réinu d'Arabia Saudita** (en árabi: المملكة العربية السعودية *al-mamlaka al-ʻarabiyya as-suʻūdiyya*) es un país la Península Arábiga. Hazi arrayu con Iraq, Jordania, Kuwait, Omán, Catal, los Emiratus Árabis Unius i Yemen. El su sistema de gobielnu es una monalquia asoluta. La su capital es Riad. Algotras ciais emportantis son Medina, La Meca (ciais santas pa los musulmanis) i Yida.

## Atijus
Emiratus Árabis Uníus

Los **Emiratus Árabis Uníus** son un conjuntu d'estaus assitiau al sulesti de la península arábiga nel Golfu Pérsicu (Orienti Meiu), asiajaus por sieti emiratus: Abu Dabi, Ajmán, Dubai, Fujaira, Ras el Jaima, Sarja i Um el Kaiwain. Hazi arrayu con Omán al sulesti i al norti, i con Arabia Saudita al oesti i sul.

## Atijus
Libia

**Libia** es un país del norti d'África, assitiau nel Magreb. Hazi arrayu con el Mari Mediterráneu al norti, al oesti con Túnis i Argélia, al suloesti con Nigi, al sul con Chad, al sulesti con Sudán i al esti con Egitu.

## Atijus p'ahuera

* Underground "Fossil Water" Running Out Brian Handwerk, National Geographic, May 6, 2010. 
* Libya turns on the Great Man-Made River Marcia Merry, Printed in the Executive Intelligence Review, September 1991.
Córcega

**Córcega** (en corsu: *Corsica*, en francés: *Corse*) es una isla assitiá al sul de la Costa Azul, i al norti de Cerdeña. Dendi el añu 1768 holma parti del territoriu francés (con una brevi interrución). Nesta isla tuvu nacencia Napoleón I de Fráncia. La su capital es Ajaccio.

## Atijus
Líbanu

El **Líbanu** (en árabi: لبنان *Lubnān*), oficialmenti **Repúbrica del Líbanu** o **Repúbrica Libanesa** (الجمهوريّة اللبنانيّة *Al-Jumhūriyya al-Lubnāniyya*), es un país d'Orienti Meiu que hazi arrayu al sul con Israel, al norti i al esti con Síria, i con el mari Mediterráneu al oesti.

## Atijus p'ahuera
Euskadi ta Askatasuna

**Euskadi Ta Askatasuna** (en estremeñu: *País Vascu i Libertá*), conocia polas sus sigras **ETA**, hue una organizacion armá, autodecrará endependentista, nacionalista vasca i socialista, que invocava la briega armá comu métodu pa otenel los sus ojetivus hundamentalis enos que s'encontrava de manera prioritária la endependéncia de lo que en vascu se llama Euskal Herria de los estaus d'España i Fráncia. Pa ellu gastava el assessinatu, el secuestru i la estorsion económica en España i, a vezis, en Fráncia.

Hundá en 1959 duranti la ditaura franquista endespues el avientaeru de miembrus las joventuis del Partiu Nacionalista Vascu, cometió la su primel acion violenta en júliu de 1961 i, a lo primeru, contó con el apoyu duna parti senificativa de la puebracion al sel considerá una mas de las organizacionis opuestas al regimin, si bien al atrás el procesu democratizaol eniciau en 1977, al qual no se incorporó, hue perdiendu apoyus púbricus, huendu condenaus los sus actus i calificaus de terroristas pola huerça las huerças políticas i socialis dende l'aprobacion el Estatutu de Gernika en 1979 hata ogañu, ena que la su condicion terrorista es autéticamenti almitia pola huerça de los estaus, entre ellus: España, Fráncia, Estaus Unius, las organizacionis internacionalis comu el Conseju d'Uropa, las Nacionis Unias o la Europol. Anistia Internacional á condenau muchas vezis las acionis d'ETA, calificandu-las comu crímin o gravis abusus a la escontra los derechus humanus, comu la política antiterrorista del gobiernu español, en particulal el regimin d'incomunicacion que a su júiciu possibilita la tortura.

Dende el 2002, muchus partius políticus i organizacionis socialis án siu ilegalizás pol su atiju a ETA.

El 20 outubri de 2011 ETA anunciava en un comunicáu'l acaberu definitivu de la su actividá armá i en mayu de 2018 se disuelvi de horma definitiva.

## Referencias
Xixón

**Gijón** (en asturianu *Xixón* i oficialmenti: *Gijón / Xixón*) es una ciá assitiá nel Prencipau d'Asturias, a orillas el Mari Cantábricu. Tien 276.473 abitantis, siendu la ciá mas puebrá el Prencipau. Juntu cona capital Ovieu (a 27 km) i Avilés (a 25 km) i algotrus monicípius la región, holma un área urbana que arcança los 863.050 abitantis.

## Atijus p'ahuera
Le Havre

**Le Havre** es una ciá nel noroesti de Fráncia, assitiá ena orilla derecha del estuariu del Sena. Almenistrativamenti, es una ciá del departamentu del Sena Marítimu i la región de l'Arta Normandía.

## Atijus
Francisco de Zurbarán

**Francisco de Zurbarán** (Huenti de Cantus, Estremaúra; 7 de noviembri de 1598 – Mairil, 27 d'agostu de 1664) hue un pintol estremeñu, unu delos más destacaus del Sigru d'Oru español.

Hue amigu de Diego Velázquez. Zurbarán campeó ena pintura religiosa, ena qu'el su arti revela una gran huerça visual i un prohundu misticismu. Hue un artista representativu dela Contrarrehorma. Infruíu enos sus comiençus pol Caravaggio, el su estilu hue volucionandu pa prossimal-si alos maestrus manieristas italianus. Las sus representacionis no son tan realistas comu las de Velázquez.

 

## Atihus
Nacionalismu

El **nacionalismu** es una ideologia i un movimientu social i políticu que apareció junta'l concetu de nación, própiu de la Edá Contemporánea enas cercustáncias estóricas dela *Era las Revolucionis* (Revolución Endustrial, Revolucion Burguesa, Revolucion Liberal) dende finalis del sigru XVIII. Tamien puei hazel referéncia al sentimientu nacionalista i ala época del nacionalismu.

Comu ideologia, el nacionalismu pon a una nacion determiná comu el únicu referenti identitáriu, en drentu duna comuniá política; i parti de dos prencípius básicus al respetivi de la relacion entre la nacion i el estau:

* El prencípiu de la soberanía nacional: que dis que la nacion es la única basi legítima pal estau.
* El prencípiu de nacionaliá: que dis que ca nacion devi de hormal el su própiu estau, i que los arrayus del estau deverian de conciil conos de la nacion.

## Atijus

* Nacionalismu estremeñu
* Nacionalismu vascu
* Nacionalismu catalán
* Nacionalismu gallegu
* Nacionalismu español
* Nacionalismu escocés
Informática

La **Informática**, **Inhormática** o **Cencias dela computación** es la céncia apricá qu'albarca el estudiu i apricacion del tratamientu utomáticu dela inhormación, gastandu dispositivus eletrónicus i sistemas computacionalis. Tamien está definía comu el processamientu utomáticu dela inhormación.

Los sistemas inhormáticus devin de hazel las siguientis tres tareas básicas:

* Entrá: Catacion de la inhormación degital.
* Processu: Tratamientu de la inhormación.
* Salía: Trasmision de resultaus binarius.
## Referencias
Hans Henning Ørberg

**Hans Henning Ørberg** (21 Abril 1920 - † 17 Hebreru 2010) hue un filólogu i professol danés, criaol del métodu *Lingua Latina per se illustrata*. Gastó gran parti de la su via nel enseñaeru luengas en várius estitutus de Dinamarca.

## Biografía
Hans tuvu nacéncia en Grenaa (Dinamarca) el 21 Abril 1920. 

Se licenció ena Københavns Universitet en 1946 en ingrés, francés i latín.
  
Entre 1946-52 i 1961-63 deprendió ingrés, francés i latín en angunus estitutus danesis. Entremeyas anduvu a trebajal nel Naturmetodens Sproginstitut, en Copenhagui, pa laboral un nuevu cursu pal deprendizagi del latín. Frutu d’aquellas envestigacionis, espubricó el cursu *Lingua Latina secundum naturae rationem explicata* en 1955.

Dende 1963 ata 1988 dio crassis nel Grenaa Gymnasium.

Ena décaa los 90, sacó una edicion revisteá del antíguu métodu que via bichau añus á. Essa espubricacion hue el *Lingua latina per se illustrata* en dos tomus. A lo largu del tiempu le huerun siguiendu destintus añejus.

Endespues de vel-se jubilau, derigió la editorial Domus Latina. Hizu conferéncias pa por Uropa i Estaus Unius defendiendu el métodu endutivu-contestual pal latín.

En Abril 2005 participó enas I Jornadas de Cultura Clásica.com. 

Acontinó afanandu-se enas edicionis didáticas ata enantinu la su muerti, huendu el *Ars amataria* d’Ovídiu, l’últimu que hizu.

## Obra
La producion didática de Ørberg pal enseñaeru el latín es destensa. Las dos prencipalis obras son el *Lingua Latina per se illustrata*, en dos tomus, *Familia Romana* i *Roma aeterna*. Estas obras se conpretan con librinus con caravas, ejercícius o gramática.

Tien hechu Hans amás edicionis d’autoris latinus, entre ellus Plautu, Cesa, Vergíliu, Ovídiu, Petróniu, Salústiu o Cicerón .

## Referencias

## Atijus pa'huera
* "El latín ¿Una lengua díficil?"
* Página oficial Lingua Latina.
Guinea Equatorial

**Guinea Equatorial** es un país d'África central, unu de los mas pequeñus del continenti. La su capital es Malabo assitiá ena isla de Bioko, ogañazu llamá *Fernando Poo*. Hue colonia i posteriormenti província española ata la su endepéndencia en 1968. Hazi arrayu con Camerún al norti, Gabón al sul i el golfu de Guinea al oesti, en cuyas áuguas s'alcuentran mas al suloesti las islas de Santu Tomé i Préncipi.

## Atijus p'ahuera
Friedrich Nietzsche

**Friedrich Wilhelm Nietzsche** (Röcken, 15 d'otubri 1844 – Weimar, 25 d'agostu 1900) hue un filósofu, pueta, músicu i filólogu alemán, considerau unu los pensaoris modernus mas enfluyentis del sigru XIX. Es unu los tres maestrus la sospecha, unta Karl Marx i Sigmund Freud.

## Pensaeru

Nietzsche realizó una prohunda crítica a los valoris la cultura ociental, ya que pensaba qu'estus valoris bian negau la realiá i la via. El origin d'estu es el platonismu, que bia deviiu la realiá en dos mundus, el que mosotrus percibimus i algotru considerau comu verdaeru, perfetu, sin movicion. El judaísmu i el cristianismu huerun los continuaoris desta tendencia.

Izi que la moral s'á basau nunus valoris contra la via (compasión, umildá...). La huchea la moral d'esclavus ya qu'es la moral de los débilis. Peru á dessestiu algotra, la moral de señoris, propia de los antiguus griegus, enantis la filosofia de Sócrati i Platón. Los señoris son huertis, puderosus, i aman la via en tolas dimensionis.
Peru los débilis realizarun una rebelión, la rebelión de los esclavus, i empusierun los sus valoris a los huertis.

Nesti sentiu provien las sus críticas acia la religion i la filosofia. El cristianismu á enventau un sel perfetu, Dios, despreciandu assina al ombri. Pa Nietzsche, el concetu Dios contraizi a la via, i la religion á repremiu los enstintus del ombri, entrouciendu el concetu pecau i curpa, hiziendu qu'el ombri non aceti las sus pasionis i non landee satisfacel las sus anbicionis i placeris. Mentris, la filosofia traicional á centrau el su campu estuyu nel mundu perfetu, negandu la realiá. El concetu realiá de Nietzsche es el mesmu qu'el d'Eráclitu (tó es movicion).
Grenoble

**Grenoble** es una ciá francesa, capital el departamentu d'Isère. La su puebracion es de 156.793 abitantis, i la puebracion el conjuntu la su ária metropolitana es de 427.631 abitantis.

Los sus abitantis se hazin llamal los *grenoblois* i las *grenobloises*. La ciá es de continu llamá "Capital de los Alpes". Grenoble es crassificá comu "Ciá d'Arti i d'Estória". Está assitiá a orillas el riu Isère.

La comarca de Grenoble, llamá *Dauphiné*.

## Atijus
Pablo Neruda

**Ricardo Eliezer Neftalí Reyes Basoalto**, mas conociu comu **Pablo Neruda** (Parral, Chili, 12 de júliu de 1904- Santiago de Chile, 23 de setiembri de 1973) hue un poeta, políticu i diplomáticu chilenu, considerau unu de los mas grandis poetas en luenga castellana nel sigru XX. Hue Premiu Nobel de Literatura en 1973.

Entre las sus obras mas conocias espuntan *Veinte poemas de amor y una canción desesperada* (1924) i la su autobiografia *Confieso que he vivido* espubricá póstumamenti en 1973.

## Atijus p'ahuera

* Hundación Pablo Neruda
Uzbequistán

La **Repúbrica d'Uzbequistán** es un país assitiau en Ásia Central. Hazi arrayu al norti i noroesti con Cazastán, al sul con Afganistán, al noresti con Quirguistán, al sulesti con Tayiquistán i al suloesti con Turkmenistán. La su capital es Taskent. Tamien destacan las ciais estóricas de Samarcanda i Bujara.

Holmó parti de la Unión Soviética, contituyendu una repúbrica socialista endrentu desta. Arcançó la endependencia cona disolucion de la Union en 1991.

## Olganización políticu-almenistrativa

Uzbequistán está deviiu en 12 províncias autónomas (*vilotayi*), una ciá (*shahri*) i una repúbrica autónoma (*respublikasi*):

# Taskent (Taskent) 
# Província de Andillán (Andiján) 
# Província de Bujara (Bujará) 
# Província de Fergana (Ferganá)
# Província de Djizaks (Djizaks)
# Província de Namangán (Namangán) 
# Província de Navoi (Navoi)
# Província de Kashkadar (Qarshi)
# Província de Samarcanda (Samarcanda) 
# Província de Sirdarín (Guliston) 
# Província de Surjandarín (Termez) 
# Província de Taskent (Taskent)
# Província de Corasmia (Urganch)
# Repúbrica Autónoma de Karakalpakia (Nukus)

## Atijus
Paulínia

**Paulínia** es una ciá del suleste del Brasil, en São Paulo. Con una puebración sigún el censu de 2009 de 84,544 abitantis, es una ciá enportanti nel ámbitu económicu i endustrial del suleste.

## Atijus p'ahuera
* https://web.archive.org/web/20140803035104/http://www.paulinia.sp.gov.br/ 
* https://web.archive.org/web/20100615073953/http://paulinia.net/
Arti

El **arti** (del latín *ars*, *artis*, i esti del gr. *τέχνη*) es el procesu o el produtu deliberau de la organización de los elementus nuna holma que apela a los sentius i a las emocionis. Abada una ampria gama d'ativiais umanas, de creacionis, i de maneras de espresal-se, campus enos que s'enclui entri algotrus, la música, la literatura, el cini, la escultura i la pintura. El senificau del arti es esplorau nuna rama de la filosofia conocia comu estética.
Alatri

**Alatri**  es un *comune* (monicípiu) pretenecienti a la província de Frosinone, ena región italiana de Lacio. Tien una puebración de 29.347 abitantis i una supifícii de 97'23 km².
Mali

**Mali**, que'l su nombri oficial es **Repúbrica de Mali**, es un estau d'África ociental. Mali es el sétimu país mas estensu d'África, i hazi arrayu al norti con Argélia, al esti con Nigi, al oesti con Mauritánia i Senegal, i al sul con Costa de Marfil, Guinea i Burquina Fasu. El su tamañu es de 1.240.000 km², i la su puebración es d'alreol de 12.000.000 d'abitantis. La su capital es Bamako. Al norti el país s'encuentra Azawad, estau autoproclamau endependienti i que no cuenta con reconocencia internacional.

## Huentis
 
## Atijus
La Meca

**La Meca** (en árabi مكة المكرمة *Makka al-Mukarrama* o simplementi *Makka*) es la prencipal ciá la región del Hiyaz, ena atual Arabia Saudita, i una de las mas emportantis la península d'Arabia. Está assitiá al oesti la península i cuenta con 1.294.167 abitantis (censu de 2004), assitiá nun estrechu valli, a 277 m sobri el nivel del mari, está a 80 km del Mari Colorau.

Es una las ciais santas pa los musulmanis, ya que Mahoma tuvu nacéncia allí (enantis d'estu ya era una ciá santa, con albondu lugaris religiosus). La peregrinación a La Meca es unu los pilaris básicus de la religión musulmana. Los criyentis ebin realizal-la al menus una vezi ena su via.
Tenis

El **tenis** es un deporti juegau con raquetas que se disputa entre dos jugaoris (endividualis) o entre dos parejas (dobris). 

## Estória
S'originó en Uropa a finalis el sigru XIX i creció enos paisis anglupalrantis en un prencípiu, especialmenti entre las sus crassis altas. Ogañu, el tenis s'á universalizau, i se juga en quasique tolos paisis el mundu. Dende 1926, cona criacion el primel tour, es un deporti professional. Amás es un deporti olímpicu dende Seul 1988, ya que via perdiu essa categoria en París 1924.

## El juegu
Nel cercuitu professional los partius son generalmenti al mejol de 3 sets, enos qualis en dengún momentu se puei baju denguna cercustáncia tocal el campu contráriu, tapocu se puei tocal la redi. Los partius al mejol de 5 sets se llevan a cabu enos torneus de Grand Slam i en Copa Davis. Hata el 2006, las finalis de los torneus Masters Sériis tamien se desputavan a 5 sets. Las mugeris desputan los sus partius al mejol de 3 sets, qualisquiel que sea el torneu.

Ca set se juga al mejol de 6 juegus, con al menus 2 juegus de diferéncia. De llegal los dos jugaoris a 5 igualis en un set, devi de juegal-se al mejol de 7 juegus pa mantenel los dos juegus de diferéncia. Nel casu en que se llegui a 6 igualis, se juga un juegu largu llamau "Tie Break" (Muerti súbita), ondi sacan 2 vezis ca unu los jugaoris arreu (ecetuandu que se cámbia de jugaol que saca endespues del primel puntu del tie break) i gana el que llegui a 7 puntus, siempri que tenga 2 puntus de diferéncia comu mínimu. Si los dos jugaoris llegan a un 6 igualis nel últimu set, devi de siguil juegandu-se hata avel 2 juegus de diferéncia entre ellus.

Ca juegu se juega contandu los puntus nuna escala de 15-30-40-puntus. Si los dos jugaoris llegan a 40 igualis (igualis, o *deuce* en ingrés) án de siguil juegandu hata consiguil dos puntus de diferéncia. Al estal los jugaoris en igualis, la escala que s'aprica es Ventaja ("servíciu" o "huera")- Juegu.
Traspinedo

**Traspinedo** es un monicípiu d'España, assitiau ena província Valladolís (Comarca Tierra de Pinaris) ena comuniá autónoma de Castilla i Lión. Tien 1.028 abitantis sigun el censu de 2009.
Zimbagüi

**Zimbagüi** (oficialmenti la **República de Zimbagüi**, en ingrés: *Republic of Zimbabwe*, i esti del shona *Dzimba dza mabwe*, "casa de piera") es un país assitiau al sul d'África, entri el riu Zambeze, las cataratas Victória i el riu Limpopo. No tien acesu al mari i arraya al oesti con Botsuana, al norti con Zámbia, al sul con Sudáfrica i al esti con Mozambiqui. Los sus territórius se correspondin conos dela antígua Rodésia del Sul. La luenga oficial es el ingrés.

## Atijus
Palomares de Béjar

**Palomares de Béjar** es un barriu assitiau al esti dela ciá de Bexa, ena provincia de Salamanca, ena comunidá utónoma de Castilla i León. El barriu hue hata la década de 1970 endependienti.
Liberia

**Liberia** es un país d'África, assitiau ena costa oesti. Hazi arrayu con Guinea, Sierra Leona i Costa de Marfil. La su capital es Monrovia. El país hue hundau por esclavus negrus liberaus provenientis de los Estaus Unius en 1847, huendu unu de los paisis endependientis mas antíguus del continenti.

## Atijus p'ahuera
Tanzania

La **Repúbrica Unía de Tanzania** (en suahili *Jamhuri ya Muungano wa Tanzania*), o liquiamenti **Tanzania**, es un país assitiau ena costa esti d'África Central. Hazi arrayu al norti con Quenia i Uganda, a ponienti con Ruanda, Burundi, la Repúbrica Democrática del Congu, al sul con Zambia, Malaui i Moçambiqui i a salienti col Oceanu Índicu. El nombri del país dimana dela unión delas palabras «Tanganika» i «Zanzíbar».

## Atijus
Franja de Gaza

La **Franja de Gaza** (en árabi قطاع غزة *Qiṭāʿ Ġazza* o tamien *Qita' Ghazzah*, en ebreu רצועת עזה *Retzu'at 'Azza*) es una estrecha franja de tierra assitiá nel Orienti Meyu, al suloesti d'Israel i al noresti de la península del Sinaí d'Egitu, i que juntu con Cisjordania holma los llamaus Territorius Palestinus. Tien 11 km d'arrayu con Egitu, ena ciá de Rafah, i 51 km d'arrayu con Israel; tamien tien 40 km de costa nel Mari Mediterráneu.
Zámbia

**Zámbia** es un país d'África. Hazi arrayu cona Repúbrica Democrática del Congu al norti, al noresti con Tanzánia, al oesti con Angola, al sul con Zimbagüi, i al esti con Malaui i Mozambiqui. La su capital es Lusaka.

## Atijus
Ghana

**Ghana** es un país d'África, assitiau nel oesti del continenti. Hazi arrayu con Costa de Marfil al oesti, al esti con Togu, al norti con Burquina Fasu i al sul con el Golfu de Guinea. La su capital es Accra. El país hue coloña británica hata la su endependencia en 1957.

## Atijus
Togu

**Togu** (oficialmenti la **Repúbrica Togolesa**) es un país d'África ociental, que hazi arrayu con Ghana al oesti, Benín al esti i Burquina Fasu al norti. Nel sul tien una chiquinina costa nel golfu de Guinea, ondi s'assitia la su capital, Lomé.

## Atijus p'ahuera
Groenlandia

**Groenlandia** (en gloenlandés: *Kalaallit Nunaat*; en danés: *Grønland*) es un territoriu utónomu pretenecienti al Réinu de Dinamarca. Comprendi prencipalmenti la isla del mesmu nombri, assitiá entri el Océanu Atlánticu i el Océano Glacial Árticu, i pretenecienti al continenti americanu. Mas del 84% del su superficii está cubierta de yelu, i está considerau comu la mayol isla del mundu. El Primel Menistru atual es Kim Kielsen.

## Atijus
Rugby

El **Rugby** es un juegu d'origin ingrés, juegau por dos equipus holmaus por 15 juegaoris ca unu. Consisti en trasladal un balón de holma ovalá conas manus mas allá duna meta llamá *linia d'ensayu* o entroduciéndu-lu con el pie por cima del travesañu orizontal duna porteria. Esti deporti está regulau pola IRB (*International Rugby Board*)

## Estensión

Es mu populal enas islas británicas (Réinu Uniu e Irlanda) i enas antiguas colonias comu Sudáfrica, Nueva Zelanda i Austrália assina comu en Fráncia e Itália. En Uropa se juga en menol meía en el sul (Portugal, España) i esti (Rumania, Geólgia, Rússia). En América, el país ondi mas se juga es Argentina, i tamien en Estaus Unius, Canadá, Uruguai, Chili, Brasil...En África se pratica pola enfluencia sudafricana en angunus paisis comu Namibia, i en algotrus por enfluencia francesa (Marruecus, Túnis...). En Oceania es populal en islas comu Fiyi o Samoa, mentris que en Ásia no es mu praticau, nesti continenti destaca Japón.

Los campeonatus mas emportantis sonin, en Uropa, la Copa Las Seis Nacionis, jugá entri Ingalaterra, Escócia, Galis, Irlanda (con combinau de juegaoris la Repúbrica de Irlanda i d'Irlanda del Norti), Fráncia e Itália. Tamien essisti la Copa Mundial de Rugby, cuya primera edicion se celebró en 1987.

## Atijus
Mauritania

**Mauritánia** es un país d'África, assitiau al noroesti del continenti. Hazi arrayu al esti i sul con Mali, tamien al sul con Senegal, al noroesti con el Sáhara Ociental (controlau pol Marruecu), i al noroesti con Argelia. La su capital es Nuakchot.

## Atijus
Burquina Fasu

**Burquina Fasu** es un país d'África, assitiau nel oesti del continenti. Hazi arrayu al noroesti con Mali, al esti con Nigi i al sul con Costa de Marfil, Togu, Ghana i Benín. La su capital es la ciá d'Uagadugú.

Antiguamenti recibió el nombri d*'Altu Volta*

## Atijus
Jamaica

**Jamaica** es una isla i país de las Grandis Antillas, de 240 km de longol i un máissimu de 80 km d'anchu, assitiau nel mari Caribi. Está a 630 km del continenti, a 150 km al sul de Cuba i a 180 km al oesti de la isla de La Española, ena qu'están Aití i la Repúbrica Dominicana.
## Atijus p'ahuera
Imperiu romanu

L**'Imperiu romanu** es una etapa de la estória de l'Antígua Roma que s'estiendi dendi la proclamación de Augusto comu emperaol en 29 e.c hata la deposicion del últimu emperaol ena parti ocidental en 476 d.c. (la parti orental d'esti dessistió hata el 1453, con el nombri d'Imperiu Bizantinu).

Nesta época la cevilizacion romana arcança el su máissimu esprendol, teniendu baju el su control tola costa mediterránea, llegandu pol norti hata las Islas Británicas i pol el esti controló, anque por brevi tiempu, l'antigua Mesopotamia. La destension del empériu llevó a la su devision en dos partis en 395, la parti ociental, con capital en Ravena, i la su parti oriental con capital en Constantinopla. La entrá de pueblus germánicus ena parti ociental del empériu, juntu cona crisis política i económica, llevó al escarchaeru d'esta, i la entrá del mundu ociental ena Edá Meia.
Repúbrica del Congu

La **Repúbrica del Congu** (*République du Congo* en francés) es un país d'África ociental. Hazi arrayu al norti con Camerún i la Repúbrica Centroafricana, al sul i al esti cona Repúbrica Democrática del Congu (enantis conocíu comu Zairi), al oesti con Gabón i al suloesti con el enclavi angoleñu de Cabinda.

## Atijus
Repúbrica Democrática del Congu

La **Repúbrica Democrática del Congu** (*République Démocratique du Congo* en francés, *Repubilika ya Kongo Demokratika* en kikongo, *Jamhuri ya Kidemokrasia ya Kongo* en kiswahili, *Republiki ya Kɔ́ngɔ Demokratiki* en lingala i *Ditunga día Kongu wa Mungalaata* en tshiluba), es un país d'África central, el tercel mas grandi del continenti.

Hazi arrayu cona Repúbrica Centroafricana i Sudán del Sul al norti, Uganda, Ruanda, Burundi, i Tanzánia al esti, Zámbia i Angola al sul, i la Repúbrica del Congu al oesti. Tien acesu al mari a través duna chiquinina franja de 40 km de costa, siguiendu el riu Congu hata el golfu de Guinea.

## Atijus
Benín

La **Repúbrica de Benín** es un país d'África ociental que hazi arrayu al oesti con Togu i Burquina Fasu, al esti con Nigeria i al norti con Nigi. La su capital oficial es Porto-Novo, enque la sedi del gobielnu s'alcuentra ena ciá de Cotonú.

## Atijus
Costa de Marfil

**Costa de Marfil** (en francés, *Côte d'Ivoire*) es un país d'África ociental. Hazi arrayu con Libéria i Guinea al oesti, Mali i Burquina Fasu al norti, Ghana al esti i al sul con el Océanu Atlánticu. La su capital oficial es Yamusukro, peru la mayol ciá i capital *de facto* es Abidjan.

## Atijus
Sudán

La **Repúbrica de Sudán** es un país d'África, assitiau al noresti del continenti. La su capital es Jartum. Hazi arrayu con estus paisis: con Egitu al norti, el mari Colorau al noresti, Eritrea i Etiopia al esti, pol sul con Sudán del Sul, Chad i Repúbrica Centroafricana al oesti i con Libia al noroesti.

Hue coloña británica, i arcançó la su endependencia en 1956. La estória del país s'á caraterizau pola briega entri el norti (musulmán) i el sul (cristianu), assín comu el conflitu de Darfur. Finalmenti en 2005 se firmó un tratau pas entri las dos partis i Sudán del Sul tuvu un gobielnu autónomu. El 9 jeneru de 2011 Sudán del Sul celebró un referendum d'endependencia i en júliu d'essi mesmu añu se conviltió en un país endependienti.

## Atijus

## Huentis
Afganistán

**Afganistán**, oficialmenti **Emiratu Islámicu d'Afganistán** es un país d'Ásia Central que hazi arrayu con Paquistán al sul i esti, al oesti con Irán, al noroesti con Turkmenistán i al norti con Uzbequistán i Tayiquistán.

## Estória

Dendi l'antigüedá, el territoriu del atual Afganistán holmó parti del Empériu Persa Aqueménida, del réinu elenísticu de Bactria i del Empériu Kushan. El país adotó el budismu comu religión, peru hue islamizau mas tardi polos árabis. El país se golvió endependienti en 1747. A partil de 1837 escomiença la enfluéncia británica en Afganistán. Poclamá la su endependencia en 1919, en 1973 un golpi d'estau derribó la monalquia i proclamó la repúbrica. En 1978 s'instaló un gobiernu comunista, peru l'ativiá de la guerrilla islámica provocó la entervercion de la URSS. Retirás estas en 1989 la guerra cevil acontinó. En 1996 los taliban entrarun en Kabul i empusierun un régimin basau ena Sharia. Endespués  de los atentaus del 11 de setiembri de 2001 Estaus Uníus declaró la guerra a Afganistán i derribó el régimin taliban. En 2021 los tabilan golvin a recuperal el podel.

## Atijus
Chad

**Chad** oficialmenti **Repúbrica de Chad** es un país assitiau en África central. Hazi arrayu con Líbia al norti, con Sudán al esti, cona Repúbrica Centroafricana al sul, Camerún i Nigéria al suloesti i con Nigi al oesti. Alcibi el su nombri del Lagu Chad, unu de los mas emportantis del continenti.

## Atijus p'ahuera
Nigi

La **Repúbrica de Nigi** (en francés *République du Niger*) es un estau d'África ociental. Hazi arrayu al norti con Argélia i Líbia, al oesti con Mali, al suloesti con Burquina Fasu, al sul con Benín i Nigéria, i al esti con Chad.

## Atijus p'ahuera
Repúbrica Centroafricana

La **República Centroafricana** (*Ködörösêse tî Bêafrîka*, en sango; *République centrafricaine*, en francés) es un país assitiau nel centru-norti d'África. Hazi arrayu al norti con Chad, al oesti con Camerún, al sul cona Repúbrica del Congu i la Repúbrica Democrática del Congu, i al esti con Sudán i Sudán del Sul.
Turkmenistán

**Turkmenistán** es un país d'Ásia Central. Hazi arrayu con Uzbequistán i Cazastán al norti, con Irán al sul, al esti con Afganistán i al oesti con el Mari Caspiu.
Quirguistán

La **Repúbrica de Quirguistán** es un país montañosu d'Ásia central, sin salía al mari, que tien arrayu cona China, Cazastán, Tayiquistán i Uzbequistán. La su capital es Biskek.
## Atijus
Tayiquistán

La **Repúbrica de Tayiquistán** es un país d'Ásia central, que hazi arrayu al esti con Uzbequistán, al oesti cona Repúbrica Populal de China, al norti con Quirguistán i al sul con Afganistán.
## Atijus
Gabón

**Gabón**, tamién conociu comu **Repúbrica Gabonesa** es un país d'África. Hazi arrayu con Guinea Equatorial i Camerún al norti, al sul i esti cona Repúbrica del Congu i al oesti con el Golfu de Guinea.
Moçambiqui

La **Repúbrica de Moçambiqui** es un país assitiau al sulesti d'África, a orillas del Océanu Índicu. Hazi arrayu al norti con Tanzánia i Malaui, al noroesti con Zámbia, al oesti con Zimbagüi, al suloesti con Suazilandia, al sul i al suloesti con Sudáfrica i al esti con el océanu Índicu.

## Atijus
Uganda

La **Repúbrica d'Uganda** es un país assitiau nel área centru-oriental d'África. Hazi arrayu al sulesti con el Lagu Vitoria, al esti con Quénia, al norti con Sudán del Sul, al oesti cona Repúbrica Democrática del Congu i al suloesti con Ruanda i Tanzánia. La su capital es Kampala.
Botsuana

La **Repúbrica de Botsuana** (en ingrés *Botswana*, en setsuana *Lefatshe la Botswana*) es un estau assitiau nel sul d'África. Enantis hue el protectorau británicu de Bechuanalandia, Botsuana adotó el su nuevu nombri quandu arcançó la su endependencia en 1966. Hazi arrayu al sul con Sudáfrica, al oesti con Namibia, al esti con Zimbagüi, al noroesti con Angola i al norti con Zámbia. La ganadería i la minería dominan la su economía. La su capital es Gaborone.

## Atijus
Malaui

**Malaui**, oficialmenti la **Repúbrica de Malaui** (en ingrés, *Republic of Malawi*; en chichewa, *Dziko la Malawi*) es un país sin salia al mari assitiau nel sulesti d'África, antiguamenti conociu comu **Nyasalandia**. Hazi arrayu con Zámbia al noroesti, con Tanzánia al noresti i con Mozambiqui al esti, sul i oesti. El país está separau de Tanzánia i Mozambiqui pol el lagu Malaui. El su topónimu provien de Maravi, una las tribus Bantúes que habitarun el área.
Guinea

**Guinea**, oficialmenti la **Repúbrica de Guinea** (en francés: *République de Guinée*), i a vezis llamá *Guinea-Conakry* pa deferencial-la d'algotrus paisis de nombri Guinea, es un país d'África ociental, antiguamenti conociu comu Guinea Francesa. Los sus arrayus son con Guinea-Bissau i Senegal al norti, Malí al norti i noresti, Costa de Marfil al sulesti, Liberia al sul i Sierra Leona al oesti.

## Galeria

File:Guinea sat.png|atlas Guinea
File:Dame de Mali Guinée.jpg|Dame de Mali
File:Chute de Tabouna à Kindia 01.jpg|Chute de Tabouna à Kindia
File:Chute de Saala vue à 360° Labé.jpg|Chute de Saala Labé
File:Chimpanzé de Bossou 33.jpg|Chimpanzé de Bossou
File:Plage de Roume.jpg|Plage sur les Ile de Loos

## Atijus p'ahuera
Sierra Leona

La **Repúbrica de Sierra Leona** (en ingrés *Republic of Sierra Leone*) es un país d'África ociental. Hazi arrayu al norti con Guinea, al sulesti con Libéria i al suloesti con el Océanu Atlánticu.
Animalia

Ena crasificación céntifica de los seris vivus, el réinu **Animalia** (animalis) o **Metazoa** (metazoos) constituyi un ampriu grupu d'organismus eucariotas, heterótrofus, pluricelularis i tisulares. Se caraterizan pola su capaciá pala locomocion, pola ausencia de clorofila i de paredi enas sus células, i por el su desarrollu embrionariu, qu'atora una fasi de blástula i determina un plan colporal fiju (anque albondu especiis puein sufril posteriormenti metamorfosis). Los animalis holman un grupu natural estrechamenti emparentau conos hongus i las prantas. Es unu de los cincu réinus de la naturaleza.

## Crasificación

* Choanoflagellatea
* Metazoa
** Parazoa
*** Porifera
*** Vendobionta†
** Eumetazoa
*** Placozoa
*** Ctenophora
*** Cnidaria
*** Bilateria
**** Xenacoelomorpha
**** Deuterostomia
***** Ambulacraria
****** Hemichordata
****** Echinodermata
***** Chordata
****** Vertebrata
****Protostomia
***** Ecdysozoa
****** Scalidophora
******* Kinorhyncha
******* Loricifera
******* Priapulida
****** Nematozoa
******* Nematoda
******* Nematomorpha
****** Panarthropoda
******* Onychophora
******* Tardigrada
******* Arthropoda
***** Spiralia
****** Chaetognatha
****** Mesozoa
******* Orthonectida
******* Rhombozoa
****** Platyzoa
******* Platyhelminthes
******* Gastrotricha
******* Rotifera
******* Acanthocephala
******* Gnathostomulida
******* Micrognathozoa
******* Cycliophora
****** Lophotrochozoa
******* Sipuncula
******* Nemertea
******* Phoronida
******* Bryozoa
******* Entoprocta
******* Brachiopoda
******* Mollusca
******* Annelida
******* Echiura
Bronci

El **bronci** es toa aleación metálica de cobri i estañu ena qu'el primeru constituyi la su basi i el segunderu apaeci nuna proporción d'entri el 3 i el 20%.

Las aleaciones constituias por cobri i cinc se denominan propiamenti latón; sin embargu, dadu que ogañu el cobri se sueli aleal con el estañu i el cinc al mesmu tiempuo, nel luengaji no especializau la deferéncia entri bronci i latón es albondu imprecisa.
Namibia

La **Repúbrica de Namibia** (en ingrés *Republic of Namibia*, en alemán *Republik Namibia*, en afrikaans *Republiek van Namibia*) es un país del suloesti d'África assitiá en lo qu'enantis hue el territoriu d'África del Suloesti, hazi arrayu al norti con Angola, al noresti con Zámbia, al oesti con el océanu Atlánticu, al esti con Botsuana, i al sulesti i al sul con Sudáfrica. La su capital i ciá mas puebrá es Windhoek.
Termodinámica

La **termodinámica** (del griegu θερμo-, *termo*, que senifica "calol" i δύναμις, *dinámicu*, que senifica "huerça") es una rama de la física qu'estuya los efetus de los cámbeus de la temperatura, presión i volumin delos sistemas físicus a un nivel macroscópicu.

La **termodinámica** se basa en leis estabelecias esperimentalmenti:

* La Lei Ceru de la Termodinámica determina que, quandu dos cuelpus tienin igualdá de temperatura con un tercel cuelpu, ellus tienin igualdá de temperatura entri si. Esta lei es la base pa hazel las medicionis de temperatura.

* La Primera Lei de la Termodinámica estableci que si se realiza labutu sobri un sistema o bien esti entercambea calol con algotru, la nirgía enterna del sistema cambeará. Tamien es conociu comu el prencipiu de la conservación de la nirgía: "La nirgía del Universu es constanti".

* La Segundera Lei de la Termodinámica determina l'aspetu cualitativu de procesus en sistemas físicus, estu es, los procesus tienin lugal nuna cierta direción mas non puein sucedel ena direción opuesta. Enunciá pol Clausius del siguienti modu: "La entropía del Universu tiendi a un máissimu".

* La Tercera Lei de la Termodinámica estableci qu'es emposibli arcançal una temperatura igual al ceru asolutu medianti un númeru finitu de procesus físicus. Es estremadamenti útil nel analisis termodinámicu de las reacionis quimicas, comu la combustión, por ejemplu.
Gambia

La **Repúbrica del Gambia** o **Gambia** es un estau assitiau en África ociental. S'alcuentra arrodeá ena su totaliá por Senegal, escetu en ondi el riuío Gambia desemboca nel Océanu Atlánticu. En 1965 Gambia arcançó la su endependencia del Empériu Británicu. La su capital es Banjul peru la mayol ciá es Serakunda.

In 2017, the new president is Adama Barrow.
Plantae

**Plantae** (prantas) es un réinu ena crasificación centífica de los seris vivus qu'encluyi a los organismus multicelularis con células de tipu eucariota i con paré celulal, que otienin nirgía de la lus del Sol que las células adquierin grácias a la clorofila de los cloroplastus de las sus células. Con essa nirgía i meyanti el procesu de fotosíntensis convieltin el dióxidu de carbonu i el áugua en açucaris que gastan comu huenti de nirgía. Son por tantu organismus autrófus. Argunas algas tamién pertenecin a esti reinu.

## Album

File:Borassus flabellifer.jpg|Borassus flabellifer
File:Chestnut in Guntur.jpg|The fruits of Palmyra Palm tree, Borassus flabellifer (locally called Thaati Munjelu) sold in a market at Guntur, India.
File:Turmericroot.jpg|Turmeric rhizome
File:Starr 050407-6233 Ipomoea batatas.jpg|Sweet potato, *Ipomoea batatas*, Maui Nui Botanical Garden
File:Pandan wangi.JPG|*Pandanus amaryllifolius*
File:California Papaya ID.jpg|California Papaya
File:Papaya sunset.jpg|*Carica papaya*, cultivar 'Sunset'
File:Prepared lemon grass.JPG|*Cymbopogon citratus*, lemon grass, oil grass
File:Bangkuang 070612-056 stgd.jpg|*Pachyrhizus erosus* bulb-root. Situgede, Bogor, West Java, Indonesia.
File:KIKU brak-ontree.JPG|Fuji (apple)
File:SauropusAndrogynus.jpg|Sprouting shoots of *Sauropus androgynus*
File:Ilaneer.jpg|*Cocos nucifera*
[...]


## Crasificación

* Biliphyta
** Glaucophyta
** Rhodophyta 
* Viridiplantae
** Chlorophyta 
** Streptophyta
*** Charophyta 
*** Embryophyta 
**** Marchantiophyta 
**** Anthocerophyta 
**** Bryophyta 
**** Tracheophyta 
***** Lycophyta
***** Euphyllophyta 
****** Pteridophyta 
****** Spermatophyta 
******* Gymnospermae 
******* Magnoliophyta